2.10 การควบคุมภายใน

คณะกรรมการตรวจสอบได้แต่งตั้งผู้ตรวจสอบภายใน ให้ทำการตรวจสอบภายในในด้านต่าง ๆ
ขององค์กร สรุปได้ว่า บริษัทฯ ได้มีการจัด

1.  เป้าหมายการดำเนินธุรกิจที่ชัดเจนและวัดผลได้

2.  โครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ

3.  ระบบ / ระเบียบปฏิบัติงานในด้านต่าง ๆ อย่างเป็นระบบและรัดกุม อาทิ ทรัพยากรมนุษย์และ

  ธุรการ , บัญชี และการเงิน, การจัดซื้อ . การขายและการตลาด, งบประมาณ
  และสารสนเทศ เป็นต้น

4.  กำหนดหน้าที่และขอบเขตอำนาจของผู้บริหารแต่ละระดับ ในแต่ละสายงานอย่างชัดเจน

5.  การดำเนินงานของบริษัทฯ เป็นไปตามที่กฎหมายกำหนด

6.  วางนโยบายบัญชีตามหลักการบัญชีที่รับรองทั่วไป

7.  ให้มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ, ผู้บริหาร
    และ

  ผู้ที่เกี่ยวข้องกับบุคคลดังกล่าว

ผู้สอบบัญชีของบริษัทฯ คือ บริษัท สำนักงาน เอินส์ท แอนด์ ยัง จำกัด ซึ่งเป็นผู้ตรวจสอบงบการเงิน
ประจำปี 2548
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่มีผลกระทบอย่างเป็นสาระสำคัญ

นอกจากการประเมินดังกล่าวแล้ว
คณะกรรมการตรวจสอบของบริษัทยังเป็นผู้ดูแลตรวจสอบความเพียงพอและความเหมาะสมของระบบการควบคุมภายในของบริษัท
ตลอดจนติดตามดูแลการดำเนินงานของบริษัท
โดยคณะกรรมการตรวจสอบดังกล่าวจะมีความอิสระในการดำเนินงาน ดังนั้น
จากการที่คณะกรรมการตรวจสอบได้เข้าตรวจสอบในส่วนงานต่างๆ ของบริษัทระหว่างปีที่ผ่านมา
ได้แสดงความคิดเห็น ดังนี้

เรียน ท่านผู้ถือหุ้น

คณะกรรมการบริษัท ไทยเรยอน จำกัด (มหาชน)
ได้ทำการแต่งตั้งคณะกรรมการตรวจสอบชุดปัจจุบันเมื่อวันที่ 29 มกราคม 2546
จากกรรมการอิสระจำนวน 3 ท่านที่มีความรู้ ความเชี่ยวชาญ
และประสบการณ์โดยเฉพาะด้านการเงิน การบัญชี ตลอดจนความรู้เกี่ยวกับการบริหารจัดการ
ประกอบด้วยนายไซยัม ซุนเดอร์ มาฮันซาเรีย เป็นประธานกรรมการตรวจสอบ นายวินัย สัจเดว
และนายรามาคานท์ ราธิ เป็นกรรมการตรวจสอบ กรรมการตรวจสอบแต่ละท่านไม่ได้เป็นผู้บริหาร
เจ้าหน้าที่ พนักงาน หรือที่ปรึกษาใด ๆ ในบริษัท มีขอบเขตการปฏิบัติหน้าที่
และความรับผิดชอบเป็นไปตามกฎบัตรว่าด้วยคณะกรรมการตรวจสอบพ.ศ. 2542.

ในรอบปี 2548 คณะกรรมการตรวจสอบได้ปฏิบัติหน้าที่
ตลอดจนกำกับดูแลกิจการตามกฎบัตรของคณะกรรมการตรวจสอบ
มีการประชุมคณะกรรมการรวมทั้งสิ้นสี่ครั้ง
โดยระเบียบวาระการประชุมสามารถสรุปสาระสำคัญได้ดังต่อไปนี้

1.  สอบทานให้มีรายงานทางการเงินรายไตรมาสและรายปีอย่างถูกต้องและเพียงพอ

2.  สอบทานให้บริษัทปฏิบัติตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
    ประกาศและข้อกำหนดของตลาดหลักทรัพย์แห่งประเทศไทย
    ตลอดจนกฎหมายอื่นที่เกี่ยวข้องกับธุรกิจของบริษัท

3.  สอบทานรายการที่เกี่ยวโยงกันให้มีความถูกต้อง
    และเปิดเผยอย่างครบถ้วนในรายงานประจำปีและงบการเงิน
    โดยคณะกรรมการตรวจสอบและผู้สอบบัญชีมีความเห็นว่ารายการดังกล่าวเป็นรายการปกติทางธุรกิจและนโยบายราคายุติธรรมเทียบกับราคาตลาดทั่วไป

4.  ดำเนินการและสอบทานให้บริษัทมีระบบการควบคุมภายใน
    การปฏิบัติตามกฎหมายที่เหมาะสมและมีประสิทธิผล
    ตลอดจนประสานงานกับผู้สอบบัญชีจากภายนอกองค์กร

5.  พิจารณาและเสนอแต่งตั้งให้บริษัท สำนักงาน เอินส์ท แอนด์ ยัง จำกัด
    เป็นผู้สอบบัญชีของบริษัท รวมทั้งพิจารณาเสนอค่าตอบแทน
    โดยค่าตอบแทนรวมของผู้สอบบัญชีในปี 2548 ซึ่งเท่ากับอัตราค่าตอบแทนสำหรับปี 2547

6.  พิจารณาความเสี่ยงที่สำคัญของการประกอบธุรกิจและความเสี่ยงทางการเงิน
    และดำเนินมาตรการที่เหมาะสมเพื่อลดความเสี่ยงนั้น

7.  สอบทานรายการขายกิจการของบริษัท ไทย อีพ็อกซี่ แอนด์ อัลลายด์โพรดักส์ จำกัด (TEC)
    และบริษัท ไทย โพลี่ฟอสเฟต และ เคมีภัณฑ์ จำกัด (TPC)ให้กับ บริษัท ไทย ออแกนิก
    เคมิคัลส์ จำกัด (TOCC) ซึ่งเป็นรายการระหว่างกันของบริษัทในเครือ
    และเป็นการเพิ่มโอกาสทางธุรกิจจากการควบรวมกิจการดังกล่าว

คณะกรรมการตรวจสอบได้รายงานผลการประชุมทุกครั้ง ให้คณะกรรมการบริษัททราบเป็นประจำ
และอย่างต่อเนื่อง

ทั้งนี้ขอสรุปว่า ในปี 2548 คณะกรรมการตรวจสอบได้ปฏิบัติงานที่ได้รับมอบหมายอย่างรอบคอบ
ด้วยความรู้ความสามารถ และเป็นอิสระ ตลอดจนได้ให้ความเห็นต่าง ๆ
แก่ทุกฝ่ายอย่างตรงไปตรงมา เพื่อประโยชน์ต่อผู้ถือหุ้น และผู้มีส่วนได้เสียอย่างเหมาะสมแล้ว

(นายไซยัม ซุนเดอร์ มาฮันซาเรีย)

ประธานกรรมการตรวจสอบ